A Bizottság 1610/2000/EK rendelete

(2000. július 24.)

az egyes anyagok kábítószerek és pszichotróp anyagok tiltott előállítására való eltérítésének megakadályozására irányuló intézkedések megállapításáról szóló 3677/90/EGK tanácsi rendelet végrehajtásáról és módosításáról szóló 3769/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3769/92/EGK bizottsági rendelettel [1] módosított, az egyes anyagok kábítószerek és pszichotróp anyagok tiltott előállítására való eltérítésének megakadályozására irányuló intézkedések megállapításáról szóló, 1990. december 13-i 3677/90/EGK tanácsi rendeletre [2], és különösen annak 10. cikke (3) bekezdésére,

tekintettel a legutóbb a 2093/97/EGK rendelettel [3] módosított, a 3677/90/EGK rendelet végrehajtásáról és módosításáról szóló 3769/92/EGK rendeletre,

tekintettel a Közösség és Chile között az előanyagokról (prekurzorokról) és vegyi anyagokról létrejött megállapodásra [4],

tekintettel az Egyesült Nemzetek Szervezetének 20. rendkívüli ülésén elfogadott S-20/4 ENSZ közgyűlési határozat B. része 7. cikke a) pontjának i. alpontjára, miszerint a kábítószerek és pszichotróp anyagok tiltott kereskedelme elleni ENSZ-egyezmény szerződő felei kivitel előtti értesítést kérhetnek az ecetsavanhidridre és a kálium-permanganátra vonatkozóan,

mivel:

(1) A Közösség aláírója a kábítószerek és pszichotróp anyagok tiltott kereskedelme elleni ENSZ-egyezménynek [5].

(2) A fent említett megállapodásból származó kötelezettségek, valamint az ecetsavanhidridre és a kálium-permanganátra vonatkozóan említett kivitel előtti értesítésekre vonatkozó kérelmek csak abban az esetben teljesíthetők, ha a megállapodás A. mellékletében felsorolt, vagy a kivitel előtti értesítésekre vonatkozó kérelmekben megjelölt anyagok és országok tekintetében előzetes exportengedélyezési követelmények kerülnek bevezetésre.

(3) Argentína, Benin, Bolívia, Brazília, Ciprus, Costa Rica, a Cseh Köztársaság, Dél-Afrika, Etiópia, a Fülöp-szigetek, Indonézia, Japán, Jordánia, a Kajmán-szigetek, Makaó, Malajzia, Moldávia, Nigéria, az Orosz Föderáció, Paraguay, Peru, Srí Lanka, Szaúd-Arábia, Tadzsikisztán, Törökország és Venezuela a kábítószerek és pszichotróp anyagok tiltott kereskedelme elleni ENSZ Egyezmény 12. cikke 10. pontja alapján kért kivitel előtti értesítést az Egyezmény 1. táblázatában szereplő anyagokra, továbbá – számos esetben – ecetsavanhidridre és kálium-permanganátra vonatkozóan.

(4) A fent említett megállapodás és a kivitel előtti értesítésekre vonatkozó kérelmek maradéktalan teljesítése érdekében így e rendelet II. és III. mellékletét frissíteni kell.

(5) Az átláthatóság érdekében e mellékletek helyébe új mellékletnek kell lépnie.

(6) Az e rendeletben előirányzott intézkedések összhangban vannak a kábítószer-prekurzorokkal foglalkozó bizottságának véleményével,

ELFOGADTA EZT A RENDELETET:

1. cikk

A 3769/92/EGK rendelet II. és III. mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 24-én.

a Bizottság részéről

Frederik Bolkestein

a Bizottság tagja

[1] HL L 383., 1992.12.29., 17. o.

[2] HL L 357., 1990.12.20., 1. o.

[3] HL L 292., 1997.10.25., 11. o.

[4] HL L 336., 1998.12.11., 48. o.

[5] A Tanács 1990. október 22-i határozata a kábítószerek és pszichotróp anyagok tiltott kereskedelme elleni ENSZ-egyezménynek az Európai Közösség részéről történő aláírásáról (HL L 326., 1990.11.24., 56. o.).

--------------------------------------------------

MELLÉKLET

"

II. MELLÉKLET

Anyag | Rendeltetési országok |

Ecets avanhidrid | ArgentínaBeninBolíviaBrazíliaChileCiprusCosta RicaCseh KöztársaságDél-AfrikaEcuadorEgyesült Arab EmirátusokEtiópiaFülöp-szigetekGuatemalaHongkongIndiaIndonéziaIránJordániaKajmán-szigetekKolumbiaLibanonMakaóMalajziaMexikóMoldáviaMianmar (Burma)NigériaOrosz FöderációParaguayPeruSrí LankaSzaúd-ArábiaSzingapúrSzíriaTadzsikisztánThaiföldTörökországVenezuela |

Antranilsav | BolíviaChileEcuadorEgyesült Arab EmirátusokIndiaKolumbiaMexikóPeruVenezuela |

Fenilecetsav Piperidin | Amerikai Egyesült ÁllamokBolíviaChileEcuadorEgyesült Arab EmirátusokKolumbiaMexikóPeruVenezuela |

Anyag | Rendeltetési hely |

Metil-etil-keton Toluol Kénsav | ArgentínaBolíviaBrazíliaChileCosta RicaEcuadorEgyesült Arab EmirátusokEl SalvadorGuatemalaHondurasHongkongKolumbiaPanamaParaguayPeruSzíriaThaiföldUruguayVenezuela |

Kálium-permanganát | ArgentínaBeninBolíviaBrazíliaChileCiprusCosta RicaCseh KöztársaságDél-AfrikaEcuadorEgyesült Arab EmirátusokEl SalvadorEtiópiaFülöp-szigetekGuatemalaHondurasHongkongJordániaKajmán-szigetekKolumbiaMakaóMalajziaMoldáviaNigériaOrosz FöderációPanamaParaguayPeruSrí LankaSzaúd-ArábiaSzíriaTadzsikisztánThaiföldTörökországUruguayVenezuela |

Aceton Etil-éter | ArgentínaBolíviaBrazíliaChileCosta RicaEcuadorEgyesült Arab EmirátusokEl SalvadorGuatemalaHondurasHong KongIránKolumbiaLibanonMexikóMianmar (Burma)PanamaParaguayPeruSzingapúrSzíriaThaiföldTörökországUruguayVenezuela |

Sósav | ArgentínaBolíviaBrazíliaChileCosta RicaEcuadorEgyesült Arab EmirátusokEl SalvadorGuatemalaHondurasHong KongIránKolumbiaLibanonMianmar (Burma)PanamaParaguayPeruSzingapúrSzíriaThaiföldTörökországUruguayVenezuela |

--------------------------------------------------